สวัสดีค่ะ หนูเป็นประจำเดือนวันที่ 6 หยุดวัน12 ค่ะ แล้วมาวันนี้วันที่ 24 อยู่ดีๆก็มีเลือดไหลออกจากช่องคลอดเป็นสีน้ำตาล ไม่มีอาการปวดท้องหรือปวดหลังเลย เมื่อเดือนก่อนหนูก็ไปตรวจภายในตรวจหามะเร็งแต่ก็ไม่พบความผิดปกติอะไรเลยค่ะ อยากทราบว่าอาการแบบนี้คืออะไรคะแล้วต้องรักษายังไงบ้าง
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-อวัยวะภายในอุ้งเชิงกรานอักเสบ อาจมีไข้ มีตกขาวผิดปกติ และปวดท้องน้อยร่วมด้วย-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ผลข้างเคียงจากการใช้ยาคุมกำเนิดหากยังมีเลือดออกผิดปกติติดต่อกันเรื้อรัง หรือเลือดออกมาก ปวดหน่วงท้องน้อย มีตกขาวผิดปกติ ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม และตรวจภายในซ้ำอีกครั้งการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง การรักษาต้องขึ้นกับสาเหตุที่เป็นค่ะ มีทั้งการใช้ยาและการทำหัตถการทางสูตินรีเวช เช่นถ้ามีติ่งเนื้อหรือเนื้องอกก็อาจต้องเฝ้าระวังหรือถ้าก้อนใหญ่มากก็ต้องผ่าออก เป็นต้น